शिमला - जोगिंद्रनगर में काफी लंबे समय से प्रस्तावित बिजली बोर्ड की ऊहल बिजली परियोजना के उत्पादन में आने के लिए अब मार्च महीने का इंतजार करना होगा। बार-बार परियोजना को लेकर टारगेट निर्धारित होते रहे, मगर परियोजना तैयार नहीं हो सकी। इस प्रोजेक्ट को लेकर बिजली बोर्ड विवादों में भी घिरा हुआ है। हर साल महालेखाकार की रिपोर्ट में इसकी लगातार बढ़ रही उत्पादन लागत पर सवाल उठता है। बताया जाता है कि अब इस परियोजना की लाइनिंग का काम चल रहा है, जो कि दिसंबर महीने तक पूरा कर दिया जाएगा। दिसंबर के अंत तक इस परियोजना के सर्ज शॉफ्ट में पानी भरने का काम शुरू कर दिया जाएगा और जनवरी महीने में स्पीनिंग का काम होगा। इसके बाद परियोजना उत्पादन के लिए तैयार हो जाएगी। शेष रहने वाली कमियों को दूर करके मार्च महीने तक परियोजना को उत्पादन में लाने की सोची गई है। परियोजना के निर्माण में सबसे अधिक दिक्कत इसकी सुरंग की खुदाई रही है, जिसमें वर्षों का समय लग गया। यही नहीं, बीच में ठेकेदारों द्वारा काम छोड़कर जाने से भी परेशानी आई और कई महीने तक यूं ही काम चलता रहा। सुरंग की खुदाई में पहले इसकी रॉक कारण बनी, जिस वजह से लगातार पत्थर व मिट्टी गिरते रहे और बार-बार सुरंग का रास्ता बंद होता रहा। इसके बाद इसमें पानी भरने में भी दिक्कत पेश आई। बिजली बोर्ड का दावा है कि अब मार्च महीने तक इस परियोजना को उत्पादन में ला दिया जाएगा, क्योंकि सभी काम लगभग पूरे हो चुके हैं और अब किसी भी प्रकार की दिक्कत पेश नहीं आएगी। यह परियोजना बिजली बोर्ड के लिए बेहद फायदेमंद रहेगी, क्योंकि इससे 100 मैगावाट बिजली का उत्पादन होगा। कई साल से बोर्ड कोई भी नई परियोजना को तैयार नहीं कर सका है। बोर्ड का घाटा लगातार बढ़ रहा है, जिससे उभरने के लिए उसे नए प्रोजेक्ट चाहिए।
 
शिमला - जोगिंद्रनगर में काफी लंबे समय से प्रस्तावित बिजली बोर्ड की ऊहल बिजली परियोजना के उत्पादन में आने के लिए अब मार्च महीने का इंतजार करना होगा। बार-बार परियोजना को लेकर टारगेट निर्धारित होते रहे, मगर परियोजना तैयार नहीं हो सकी। इस प्रोजेक्ट को लेकर बिजली बोर्ड विवादों में भी घिरा हुआ है। हर साल महालेखाकार की रिपोर्ट में इसकी लगातार बढ़ रही उत्पादन लागत पर सवाल उठता है। बताया जाता है कि अब इस परियोजना की लाइनिंग का काम चल रहा है, जो कि दिसंबर महीने तक पूरा कर दिया जाएगा। दिसंबर के अंत तक इस परियोजना के सर्ज शॉफ्ट में पानी भरने का काम शुरू कर दिया जाएगा और जनवरी महीने में स्पीनिंग का काम होगा। इसके बाद परियोजना उत्पादन के लिए तैयार हो जाएगी। शेष रहने वाली कमियों को दूर करके मार्च महीने तक परियोजना को उत्पादन में लाने की सोची गई है। परियोजना के निर्माण में सबसे अधिक दिक्कत इसकी सुरंग की खुदाई रही है, जिसमें वर्षों का समय लग गया। यही नहीं, बीच में ठेकेदारों द्वारा काम छोड़कर जाने से भी परेशानी आई और कई महीने तक यूं ही काम चलता रहा। सुरंग की खुदाई में पहले इसकी रॉक कारण बनी, जिस वजह से लगातार पत्थर व मिट्टी गिरते रहे और बार-बार सुरंग का रास्ता बंद होता रहा। इसके बाद इसमें पानी भरने में भी दिक्कत पेश आई। बिजली बोर्ड का दावा है कि अब मार्च महीने तक इस परियोजना को उत्पादन में ला दिया जाएगा, क्योंकि सभी काम लगभग पूरे हो चुके हैं और अब किसी भी प्रकार की दिक्कत पेश नहीं आएगी। यह परियोजना बिजली बोर्ड के लिए बेहद फायदेमंद रहेगी, क्योंकि इससे एक सौ मैगावाट बिजली का उत्पादन होगा। कई साल से बोर्ड कोई भी नई परियोजना को तैयार नहीं कर सका है। बोर्ड का घाटा लगातार बढ़ रहा है, जिससे उभरने के लिए उसे नए प्रोजेक्ट चाहिए।